Соорбеков Жоомарт Сатымкулович
Соорбеков Жоомарт Сатымкулович (5.12.1946, Айгыр-Жал айылы - 3.12.2013, Ош шаары) - биология илимдеринин доктору, профессор.

Кыргыз мамлекеттик университетин бүткөн (1970).
1970-72-жылдары Кыргыз Республикасынын илимдер академиясынын бийик-тоо жана эксперименталдык паталогия институнун кенже илимий кызматкери, 
1972-75-жылдары ошол институттун аспиранты, 
1974-77-жылдары Чаткал районунун “Каныш-Кыя” совхозунун зоотехниги, 
1977-97-жылдары Ош мамлекеттик педагогикалык институтунда окутуучу, ага окутуучу, доцент, медицина факультетинде декандын орун басары, 
1997-2001-жылдары	   Кыргызстан Эл аралык университетинин Оштогу филиалында окуу иштери боюнча директордун орун басары, 
2001-08-жылдары аталган окуу жайдын Кыргыз-Россия дистанттык билим берүү институтунун ректору, 
2008-13-жылдары Укук, бизнес жана компьютердик технологиялар академиясынын ректору болуп иштеген.
Кыргыз Республикасынын Эл агартуусунун жана саламаттык сактоонун отличниги.
Жеке демилгеси менен Айгыр-Жал айылына мечит салдырган.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар